pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"ผู้ช่วยทูตฝ่ายทหารสาธารณรัฐอินเดียประจำกรุงเทพฯ เข้าเยี่ยมอำลาปลัดกระทรวงกลาโหม"
วันอังคารที่ 29 มีนาคม 2565
"ผู้ช่วยทูตฝ่ายทหารสาธารณรัฐอินเดียประจํากรุงเทพฯ เข้าเยี่ยมอําลาปลัดกระทรวงกลาโหม"
ในวันจันทร์ที่ ๒๘ มีนาคม ๒๕๖๕ นาวาเอก Krishnan Subramanina (กฤษณัน สุบรามาเนียน) ผู้ช่วยทูตฝ่ายทหาร ประจําสถานทูตสาธารณรัฐอินเดีย ณ กรุงเทพฯ เข้าเยี่ยมอําลา พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกระทรวงกลาโหม ในโอกาสที่จะครบวาระการปฏิบัติหน้าที่ พร้อมแนะนํา นาวาเอก Brijesh Paul (บริเจช พอล) ผู้ช่วยทูตฝ่ายทหาร ประจําสถานทูตสาธารณรัฐอินเดีย ณ กรุงเทพฯ (คนใหม่)
ตลอดระยะเวลาที่ผ่านมาไทยและอินเดียได้มีการแลกเปลี่ยนการเยือนในระดับต่างๆ อย่างสม่ําเสมอ เช่น ร่วมกันจัดการแข่งขันออกแบบตราสัญลักษณ์ ภายใต้หัวข้อ "๗๕ ปี ความสัมพันธ์ทางการทูตไทย - อินเดีย"ในปี ๒๕๖๕ รวมทั้งยังมีความสัมพันธ์ทางการทหารที่ดีระหว่างกัน ไม่ว่าจะเป็น การฝึกร่วม/ผสมไทย - อินเดีย การฝึกCobra gold 2022 แลกเปลี่ยนหลักสูตรการศึกษาทางทหารระหว่างกัน ความร่วมมือซึ่งกันและกันในกรอบอาเซียน การจัดงานนิทรรศการอุปกรณ์ป้องกันประเทศ และความร่วมมือด้านอุตสาหกรรมป้องกันประเทศ
สําหรับการเข้าเยี่ยมอําลาในครั้งนี้นับเป็นโอกาสอันดีที่จะได้แสดงความขอบคุณสําหรับการให้ความช่วยเหลือ ความร่วมมือ และอํานวยความสะดวกในการประสานงานระหว่างกระทรวงกลาโหมและกระทรวงกลาโหมสาธารณรัฐอินเดีย เป็นอย่างดีมาโดยตลอดและเพื่อสานต่อความร่วมมือและการประสานงานระหว่างหน่วยงานของทั้งสองประเทศต่อไป
#กลาโหม135ปี
รัฐบาลไทย-ข่าวทำเนียบรัฐบาล-สถาบันการบินพลเรือน เปิดการฝึกอบรมหลักสูตร AERONAUTICAL METEOROLOGY
วันอังคารที่ 21 กันยายน 2564
สถาบันการบินพลเรือน เปิดการฝึกอบรมหลักสูตร AERONAUTICAL METEOROLOGY
...
สถาบันการบินพลเรือน (สบพ.) รัฐวิสาหกิจในสังกัดกระทรวงคมนาคม สถาบันการศึกษาเฉพาะทางด้านการบินที่ครบวงจร แห่งเดียวในประเทศไทย และเป็นสมาชิกประเภท Regional Training Centre of Excellence (RTCE) โครงการ ICAO TRAINAIR PLUS ขององค์การการบินพลเรือนระหว่างประเทศ (International Civil Aviation Organization : ICAO) จะดําเนินการเปิดการฝึกอบรมหลักสูตร AERONAUTICAL METEOROLOGY ในรูปแบบห้องเรียนเสมือนจริง (Virtual Classroom) ผ่านโปรแกรม Zoom Meeting แบ่งออกเป็น 2 หลักสูตร ได้แก่
1. METEOROLOGY FOR AVIATION PERSONNEL เหมาะสําหรับบุคคลทั่วไป ผู้ที่สนใจศึกษาด้านอุตุนิยมวิทยาการบิน ข้อกําหนดและกฏหมาย รวมถึงบุคลากรที่ปฎิบัติงานในส่วนที่เกี่ยวข้องกับอุตุนิยมวิทยา ใช้ระยะเวลาในการอบรมทั้งสิ้น 10 วัน (ฝึกอบรมช่วงเดือนมีนาคม 2565) อัตราค่าธรรมเนียม คนละ 22,500 บาท
2. RECURRENT TRAINING FOR METEOROLOGY เหมาะสําหรับหน่วยงานในด้านอุตสาหกรรมการบิน และหน่วยที่ปฎิบัติงานด้านอุตุนิยมวิทยาการบิน ที่ต้องการทบทวนความรู้ ความเข้าใจ ของเจ้าหน้าที่ผู้ปฎิบัติงาน รวมถึงเทคโนโลยีที่เกี่ยวข้องในปัจจุบัน มุ่งเน้นพัฒนาศักยภาพของผู้เข้ารับการฝึกอบรมเรื่องของความปลอดภัยในการเดินอากาศยาน ความเสียหายที่อาจจะเกิดขึ้น ไปจนถึงการลดความเสี่ยงในการเกิดอุบัติเหตุจากสภาพอากาศ ให้เป็นไปตามข้อกําหนดของ สํานักงานการบินพลเรือนแห่งประเทศไทย และ IATA Operational Safety Audit ในด้าน Recurrent training in MET for Dispatcher ตลอดจนสามารถนําผลลัพธ์ที่ได้ ไปต่อยอดในการทํางานในองค์กรของตนเองให้มีประสิทธิภาพ ต่อไป ทั้งนี้ ใช้ระยะเวลาในการอบรมทั้งสิ้น 3 วัน (ฝึกอบรมช่วงเดือนมีนาคม 2565) อัตราค่าธรรมเนียม คนละ 5,500 บาท
***เปิดรับสมัครตั้งแต่บัดนี้ เป็นต้นไป ผู้สนใจสามารถสอบถามรายละเอียดเพิ่มเติม โทร 0 2272 5741-4 ต่อ 8231, 8221, 8211 Email : itrain@catc.or.th***
รัฐบาลไทย-ข่าวทำเนียบรัฐบาล-บขส. พร้อมเดินหน้าธุรกิจรับ - ส่ง พัสดุภัณฑ์
วันอังคารที่ 7 มิถุนายน 2565
บขส. พร้อมเดินหน้าธุรกิจรับ - ส่ง พัสดุภัณฑ์
หลัง ครม. เห็นชอบให้ บขส. ขนส่งผู้โดยสารและสินค้าได้
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ที่ประชุมคณะรัฐมนตรี (ครม.) ที่มี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมในวันนี้ (7 มิถุนายน 2565) เห็นชอบการทบทวนมติ ครม.เมื่อวันที่ 21 ตุลาคม 2502 เรื่อง การเดินรถขนส่งต่างจังหวัด จากเดิมให้บริษัท ขนส่ง จํากัด (บขส.) รับภาระเดินรถเฉพาะรถโดยสาร เป็น "ให้ บขส. มีภารกิจด้านการขนส่งผู้โดยสาร และการขนส่งสินค้าและพัสดุภัณฑ์" ตามที่กระทรวงคมนาคมเสนอ เพื่อให้ บขส.สามารถดําเนินกิจการขนส่งสินค้าและพัสดุภัณฑ์ได้อย่างเต็มประสิทธิภาพ
โดยหลังจากนี้ บขส. พร้อมจะเดินหน้าสานต่อนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และคณะกรรมการบริษัทฯ ในการพัฒนาและขยายธุรกิจขนส่งสินค้าและพัสดุภัณฑ์ เพื่อตอบสนองความต้องการของผู้ใช้บริการให้ได้รับบริการที่สะดวก รวดเร็ว
รวมทั้ง บขส.จะผสานความร่วมมือกับ บริษัท ไปรษณีย์ไทย จํากัด และผู้ประกอบการเอกชนในการขนส่งสินค้าและพัสดุภัณฑ์ เพื่อขยายจุดกระจายสินค้า เพิ่มส่วนแบ่งตลาด ขยายฐานลูกค้า เพื่อช่วยเหลือให้ประชาชนสามารถขนส่งสินค้าได้อย่างทั่วถึง ในราคาที่ประหยัดอีกด้วย
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 20 มิถุนายน 2564 พนักงานติดเชื้อไวรัส COVID-19 จำนวน 1 ราย
วันจันทร์ที่ 21 มิถุนายน 2564
ประกาศ ขสมก. ประจําวันที่ 20 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 20 มิถุนายน 2564 พนักงานติดเชื้อไวรัส COVID-19 จํานวน 1 ราย
พนักงานขับรถโดยสารปรับอากาศ สาย 543 เขตการเดินรถที่ 1
รัฐบาลไทย-ข่าวทำเนียบรัฐบาล-กระทรวงยุติธรรม จัดอบรมโครงการเสริมสร้างสมรรถนะนักยุทธศาสตร์ กระทรวงยุติธรรม (รูปแบบออนไลน์) และมอบทิศทางนโยบายการขับเคลื่อนกระทรวงยุติธรรม ประจำปีงบประมาณ พ.ศ. ๒๕๖๕
วันพฤหัสบดีที่ 19 สิงหาคม 2564
กระทรวงยุติธรรม จัดอบรมโครงการเสริมสร้างสมรรถนะนักยุทธศาสตร์ กระทรวงยุติธรรม (รูปแบบออนไลน์) และมอบทิศทางนโยบายการขับเคลื่อนกระทรวงยุติธรรม ประจําปีงบประมาณ พ.ศ. ๒๕๖๕
กระทรวงยุติธรรม จัดอบรมโครงการเสริมสร้างสมรรถนะนักยุทธศาสตร์ กระทรวงยุติธรรม (รูปแบบออนไลน์) และมอบทิศทางนโยบายการขับเคลื่อนกระทรวงยุติธรรม ประจําปีงบประมาณ พ.ศ. ๒๕๖๕
ในวันพฤหัสบดีที่ ๑๙ สิงหาคม ๒๕๖๔ เวลา ๑๑.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดอบรมโครงการเสริมสร้างสมรรถนะนักยุทธศาสตร์ กระทรวงยุติธรรม (รูปแบบออนไลน์) และมอบทิศทางและนโยบายการขับเคลื่อนกระทรวงยุติธรรม ประจําปีงบประมาณ พ.ศ. ๒๕๖๕ ผ่านระบบการประชุมทางไกล (Video Conference) โดยมี นายนิยม เติมศรีสุข รองปลัดกระทรวงยุติธรรม และนางอุษา จั่นพลอย บุญเปี่ยม ผู้อํานวยการกองยุทธศาสตร์และแผนงาน เข้าร่วมโครงการ
โครงการอบรมดังกล่าวฯ มีวัตถุประสงค์ เพื่อให้ผู้ปฏิบัติหน้าที่ด้านการจัดทําแผนยุทธศาสตร์ การกําหนดตัวชี้วัด การติดตามประเมินผล ของส่วนราชการ/หน่วยงานในสังกัดกระทรวงยุติธรรม ทั่วประเทศ รวม ๑๕๐ คน ได้เสริมสร้างความรู้ ความเข้าใจ เกี่ยวกับเป้าหมาย ความเชื่อมโยงในประเด็นที่เกี่ยวข้องกับกระทรวงยุติธรรม รวมทั้งบริบทด้านการพัฒนากระบวนการยุติธรรมของประเทศไทย เพื่อให้สามารถนําไปกําหนดยุทธศาสตร์ แผนงาน/โครงการสําคัญ ให้สอดคล้องและส่งผลต่อการบรรลุเป้าหมายของยุทธศาสตร์ชาติ ทั้งนี้ ได้รับเกียรติจากผู้ทรงคุณวุฒิ ประกอบด้วย นายวันฉัตร สุวรรณกิตติ รองเลขาธิการสภาพัฒนาการเศรษฐกิจและสังคมแห่งชาติ รองศาสตราจารย์ พันตํารวจโท ดร.เกษมศานต์ โชติชาครพันธุ์ สถาบันบัณฑิตพัฒนบริหารศาสตร์ (นิด้า) ดร.สุมิท แช่มประสิทธิ์ ประธานมูลนิธิส่งเสริมการออกแบบอนาคตประเทศไทย และ ดร.ชวาธิป จินดาวิจักษณ์ สถาบันรับรองมาตรฐานไอเอสโอ ร่วมเป็นวิทยากรในการให้ความรู้กับนักยุทธศาสตร์กระทรวงยุติธรรม
รัฐบาลไทย-ข่าวทำเนียบรัฐบาล-รัฐบาลเร่งจัดหาเตียงผู้ป่วยโควิด-19 ต่อเนื่อง เผยความคืบหน้าโรงพยาบาลสนาม ณ ท่าอากาศยานสุวรณภูมิ ผ่านการอนุมัติแบบเหลือขั้นตอนติดตั้ง เริ่มรับผู้ป่วย 4,500 เตียง ส.ค. นี้
วันพุธที่ 21 กรกฎาคม 2564
รัฐบาลเร่งจัดหาเตียงผู้ป่วยโควิด-19 ต่อเนื่อง เผยความคืบหน้าโรงพยาบาลสนาม ณ ท่าอากาศยานสุวรณภูมิ ผ่านการอนุมัติแบบเหลือขั้นตอนติดตั้ง เริ่มรับผู้ป่วย 4,500 เตียง ส.ค. นี้
รัฐบาลเร่งจัดหาเตียงผู้ป่วยโควิด-19 ต่อเนื่อง เผยความคืบหน้าโรงพยาบาลสนาม ณ ท่าอากาศยานสุวรณภูมิ ผ่านการอนุมัติแบบเหลือขั้นตอนติดตั้ง เริ่มรับผู้ป่วย 4,500 เตียง ส.ค. นี้
วันที่ 21 ก.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า จากที่รัฐบาลโดยกระทรวงสาธารณสุขเร่งบริหารจัดการและจัดหาเตียงผู้ป่วยโควิด-19 เพิ่มเติมในขณะนี้นั้น ล่าสุดที่ประชุมศูนย์ปฏิบัติการฉุกเฉินด้านการแพทย์และสาธารณสุข (PHEOC) กรณีโรคติดเชื้อไวรัสโคโรนา 2019 ได้เห็นชอบแบบโรงพยาบาลสนาม ระดับสูง (สนามบินสุวรรณภูมิ) ณ อาคารเทียบเครื่องบินรองหลักที่ 1(SAT1) ท่าอากาศยานสุวรรณภูมิ อ.บางพลี จ.สมุทรปราการ ตามที่กรมสนับสนุนบริการสุขภาพออกแบบเป็นที่เรียบร้อยแล้ว ซึ่งหลังจากนี้กรมสนับสนุนบริการสุขภาพจะดําเนินการตามขั้นตอนการเสนอของบประมาณสนับสนุนต่อไป
ทั้งนี้ โรงพยาบาลสนาม ระดับสูง (สนามบินสุวรรณภูมิ) จะรองรับผู้ป่วย 4,500 เตียง โดยชั้นที่ 2 ของอาคาร SAT1 จะเป็นที่ทําการแพทย์และเตียงผู้ป่วย ICU รวม 940 เตียง ส่วนชั้นที่ 3 และ 4 เป็นเตียงผู้ป่วยอาการน้อยหรือไม่มีอาการ หรือผู้ป่วยกลุ่มสีเหลืองและสีเขียว 3,560 เตียง ซึ่งเมื่อกรมสนับสนุนบริการสุขภาพดําเนินการจัดตั้งแล้วจะมีสํานักงานปลัดกระทรวงสาธารณสุขเป็นผู้ดูแลดําเนินการ โดยเริ่มเปิดให้บริการตั้งแต่เดือน ส.ค. เป็นต้นไป
“รัฐบาลโดยกระทรวงสาธารณสุขได้เร่งจัดหาพื้นที่ที่เหมาะสมเพื่อจัดตั้งโรงพยาบาลสนามเพื่อรองรับผู้ป่วยโควิด-19 ที่ยังคงมีจํานวนเพิ่มขึ้น ซึ่งกระทรวงสาธารณสุขได้บูรณาการการทํางานร่วมกับกระทรวงคมนาคมในการจัดหาพื้นที่ของหน่วยงานในสังกัดกระทรวงคมนาคม ซึ่งนอกจากพื้นที่อาคาร SAT1 ของท่าอากาศยานสุวรรณภูมิแล้ว ขณะนี้บริษัทท่าอากาศยานไทย จํากัด (มหาชน) หรือ ทอท. ยังอยู่ระหว่างการจัดเตรียมพื้นที่อาคารคลังสินค้า 4 ของท่าอากาศยานดอนเมืองเพื่อจัดตั้งโรงพยาบาลสนามอีก ซึ่งจะรองรับผู้ป่วยอาการไม่รุนแรงได้อีกประมาณ2,000 เตียง รวมทั้ง 2 พื้นที่ของ ทอท. จะรองรับผู้ป่วยได้เกือบ 7,000 เตียง” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-“ดร.เอนก” ร่วมวันสถาปนามหาวิทยาลัยรามคำแหง ครบรอบ 50 ปี มอบรางวัลดีเด่น แก่อาจารย์ ศิษย์เก่า บุคลากร และนักศึกษา
วันจันทร์ที่ 29 พฤศจิกายน 2564
“ดร.เอนก” ร่วมวันสถาปนามหาวิทยาลัยรามคําแหง ครบรอบ 50 ปี มอบรางวัลดีเด่น แก่อาจารย์ ศิษย์เก่า บุคลากร และนักศึกษา
“ดร.เอนก” ร่วมวันสถาปนามหาวิทยาลัยรามคําแหง ครบรอบ 50 ปี มอบรางวัลดีเด่น แก่อาจารย์ ศิษย์เก่า บุคลากร และนักศึกษา
26 พฤศจิกายน 2564 : ศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานมอบรางวัลอาจารย์ดีเด่น ศิษย์เก่าดีเด่น บุคลากรดีเด่น และนักศึกษาดีเด่น และพิธีรับเครื่องราชอิสริยาภรณ์แก่ข้าราชการ และพนักงานมหาวิทยาลัย พร้อมด้วยรองศาสตราจารย์พิเศษ ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีและโฆษกกระทรวง ดร.พัชรินรุจา จันทโรนานนท์ ที่ปรึกษารัฐมนตรีเข้าร่วมพิธี เนื่องในโอกาสวันสถาปนามหาวิทยาลัยรามคําแหง ครบรอบ 50 ปี โดยมีผู้ช่วยศาสตราจารย์ ดร.สืบพงษ์ ปราบใหญ่อธิการบดีมหาวิทยาลัยรามคําแหง พร้อมด้วยคณะผู้บริหาร คณาจารย์ และบุคลากรมหาวิทยาลัยให้การต้อนรับ งานดังกล่าวจัดขึ้น ณ อาคารหอประชุมพ่อขุนรามคําแหงมหาราช
ดร.เอนก กล่าวว่าตนขอแสดงความยินดีกับข้าราชการ พนักงานมหาวิทยาลัยทุกท่านที่ได้รับพระราชทานเครื่องราชอิสริยาภรณ์ และผู้ได้รับรางวัลอาจารย์ดีเด่น ศิษย์เก่าดีเด่น บุคลากรดีเด่น และนักศึกษาดีเด่น สิ่งเหล่านี้เป็นเครื่องหมายแห่งการเชิดชูเกียรติ ซึ่งเป็นที่ประจักษ์ว่าท่านได้ประกอบคุณงามความดี สมควรได้รับการยกย่องเป็นแบบอย่าง และเป็นขวัญกําลังใจในการปฏิบัติหน้าที่ต่อไป
“ตลอดระยะเวลา 50 ปีที่ผ่านมา ม.รามคําแหง ได้มีพัฒนาการและความเจริญก้าวหน้าขึ้นโดยลําดับ จนในปัจจุบันสามารถผลิตบัณฑิตได้ทุกระดับ และหลากหลายสาขาวิชา สอดคล้องกับความต้องการของประเทศ มีการสร้างสรรค์ความรู้ที่ทันสมัย สอดคล้องกับสถานการณ์ปัจจุบัน มีทิศทางที่ชัดเจนในการพัฒนามหาวิทยาลัย สมดั่งปณิธานที่ว่า พัฒนามหาวิทยาลัยรามคําแหงให้เป็นแหล่งวิทยาการตลาดวิชา ควบคู่แบบจํากัดจํานวน มุ่งผลิตบัณฑิตที่มีความรู้คู่คุณธรรม และจิตสํานึกในความรับผิดชอบต่อสังคม”รมว.อว. กล่าวในตอนท้าย
รัฐบาลไทย-ข่าวทำเนียบรัฐบาล-ปลัด สธ. สั่งการทุกจังหวัดเตรียมพร้อมดูแลผู้ป่วยโควิดทั้ง HI/CI และในรพ.
วันจันทร์ที่ 21 กุมภาพันธ์ 2565
ปลัด สธ. สั่งการทุกจังหวัดเตรียมพร้อมดูแลผู้ป่วยโควิดทั้ง HI/CI และในรพ.
ปลัดกระทรวงสาธารณสุข สั่งการสาธารณสุขทุกจังหวัดเตรียมความพร้อมทรัพยากรและระบบดูแลรักษาผู้ติดเชื้อโควิด 19 พร้อมเร่งฉีดวัคซีนเข็มกระตุ้นโดยเฉพาะกลุ่มเสี่ยง และย้ําประชาชนเคร่งครัดมาตรการป้องกันตนเองทั้ง UP/VUCA
วันนี้ (21 กุมภาพันธ์ 2565) ที่สํานักงานสาธารณสุขจังหวัดเชียงราย นายแพทย์เกียรติภูมิ วงศ์รจิตปลัดกระทรวงสาธารณสุข พร้อมด้วยแพทย์หญิงอัมพร เบญจพลพิทักษ์ อธิบดีกรมสุขภาพจิต นายแพทย์ภูวเดช สุระโคตรผู้ช่วยปลัดกระทรวงสาธารณสุข และคณะ ลงพื้นที่ติดตามการดําเนินงานด้านการแพทย์และสาธารณสุข และการควบคุมป้องกันโรคโควิด 19 ของจังหวัดเชียงราย และกล่าวว่า สถานการณ์การแพร่ระบาดของโรคโควิด 19ขณะนี้มีแนวโน้มเพิ่มขึ้น ในวันนี้จึงมีหนังสือสั่งการถึงนายแพทย์สาธารณสุขทุกจังหวัด และผู้อํานวยการโรงพยาบาลศูนย์/โรงพยาบาลทั่วไปทุกแห่ง ให้เตรียมการดูแลรักษาผู้ป่วยโควิด 19 โดย 1)เตรียมความพร้อมด้านทรัพยากร เตียง บุคลากรทางการแพทย์ และระบบการดูแลรักษาแบบHome Isolation (HI) Community Isolation (CI) รวมทั้งการรับผู้ป่วยที่มีอาการมาก/รุนแรงเข้ารับการรักษาในโรงพยาบาล 2)ประชาสัมพันธ์หมายเลขโทรศัพท์ของ จังหวัดและโรงพยาบาลทุกแห่ง เพื่อให้ผู้ป่วยมั่นใจในการเข้าถึงระบบบริการ 3)เร่งรัดการฉีดวัคซีนเข็มกระตุ้นในประชาชนทุกกลุ่ม โดยเฉพาะผู้มีอายุ 60 ปีขึ้นไป และโรคเรื้อรัง 7 กลุ่มโรค เพื่อป้องกันควบคุมการแพร่ระบาด และลดความรุนแรงจากการติดเชื้อ 4)สื่อสารให้ประชาชนป้องกันตนเองและครอบครัวด้วยมาตรการ Universal Prevention และ VUCA พร้อมสร้างการรับรู้การดูแลรักษาผู้ป่วยจากการติดเชื้อ เพื่อให้สามารถดูแลตนเองและครอบครัวได้
สําหรับสถานการณ์โรคโควิด 19 ของจังหวัดเชียงราย พบว่ามีแนวโน้มผู้ติดเชื้อเพิ่มขึ้นแต่ยังอยู่ในระดับที่ดูแลได้ เป็นไปตามภาพรวมของประเทศ ส่วนใหญ่อยู่ใน อําเภอเมือง อําเภอแม่สาย และอําเภอแม่จัน หน่วยงานสาธารณสุขในพื้นที่ดําเนินการควบคุมป้องกันโรคตามแนวทางที่กําหนด โดยเน้นการตรวจคัดกรองด้วยชุดตรวจATK และนําผู้ติดเชื้อกลุ่มสีเขียวเข้าสู่ระบบการรักษาที่บ้านและในชุมชน (HI/CI) ทั้งนี้ หากภาครัฐและประชาชนร่วมมือกันปฏิบัติตามมาตรการที่กําหนดอย่างเข้มข้นต่อเนื่อง เชื่อว่าโรคโควิด 19 จะลดความรุนแรงลง และเข้าสู่การเป็นโรคประจําถิ่น (Endemic) ในที่สุด ทําให้ประเทศขับเคลื่อนต่อไปได้ และประชาชนได้กลับมาดําเนินชีวิตได้ตามปกติมากขึ้น
**************************************** 21 กุมภาพันธ์ 2565
รัฐบาลไทย-ข่าวทำเนียบรัฐบาล-ครม. หนุนการใช้รถ EV เคาะ 2 มาตรการ “ลดภาษีประจำปี - เว้นอากรศุลกากร”
วันพฤหัสบดีที่ 28 กรกฎาคม 2565
ครม. หนุนการใช้รถ EV เคาะ 2 มาตรการ “ลดภาษีประจําปี - เว้นอากรศุลกากร”
.....
ที่ประชุม ครม. (26 ก.ค. 65) อนุมัติหลักการร่าง พ.ร.ฎ.ลดภาษีประจําปี สําหรับรถที่ขับเคลื่อนด้วยพลังงานไฟฟ้าเพียงอย่างเดียวที่จดทะเบียนตั้งแต่ 1 ต.ค. 65 - 30 ก.ย. 68 โดยลดลง 80% ของอัตราภาษีที่กําหนดเป็นเวลา 1 ปี (นับแต่วันที่จดทะเบียน) เพื่อจูงใจให้มีการใช้ยานยนต์ไฟฟ้ามากขึ้น ช่วยลดปริมาณการปล่อยก๊าซคาร์บอนไดออกไซด์ - PM 2.5 รวมถึงกระตุ้นระบบเศรษฐกิจการผลิตยานยนต์ไฟฟ้าในภาพรวมของประเทศ
.
และเห็นชอบร่างประกาศกระทรวงการคลัง เรื่อง การยกเว้นอากรศุลกากรสําหรับรถยนต์ไฟฟ้าแบบแบตเตอรี่ที่ประกอบ - ผลิตในเขตปลอดอากรหรือเขตประกอบการเสรี ในปี 65 - 68 เพื่อส่งเสริมการผลิตหรือประกอบรถยนต์ไฟฟ้า (ประเภท Battery Electric Vehicle: BEV) ในประเทศ ให้ไทยเป็นฐานการผลิตยานยนต์ไฟฟ้าที่สําคัญแห่งหนึ่งของโลก
.
อ่านเพิ่มเติม คลิกhttps://www.thaigov.go.th/news/contents/details/57285
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทยนั่งประธาน UNAIDS เรียกร้องทั่วโลก ขับเคลื่อน 3 ประเด็น ปกป้องคนหนุ่มสาว - จัดหลักประกันสุขภาพถ้วนหน้า - หยุดตีตรา เลือกปฏิบัติ ยุติเอดส์/HIV ภายในปี 2030
วันพฤหัสบดีที่ 23 มิถุนายน 2565
ไทยนั่งประธาน UNAIDS เรียกร้องทั่วโลก ขับเคลื่อน 3 ประเด็น ปกป้องคนหนุ่มสาว - จัดหลักประกันสุขภาพถ้วนหน้า - หยุดตีตรา เลือกปฏิบัติ ยุติเอดส์/HIV ภายในปี 2030
.....
ไทยในฐานะประธานการประชุมคณะกรรมการบริหารโครงการโรคเอดส์แห่งสหประชาชาติ หรือ UNAIDS PCB ครั้งที่ 50 ระหว่างวันที่ 21 – 24 มิ.ย. 65 จะขับเคลื่อนใน 3 ประเด็น คือ
1. ปกป้องวัยรุ่นคนหนุ่มสาว โดยสร้างความรู้ให้ตระหนักถึงวิธีการป้องกันตนเอง และการใช้ชีวิตที่ปลอดภัย
2. ผลักดันให้ทุกประเทศร่วมกันจัดหลักประกันสุขภาพถ้วนหน้ารวมการให้บริการ HIV/เอดส์ โดยไทยเป็นตัวอย่างที่ประสบความสําเร็จ
3. ส่งเสริมให้เกิดความเข้าใจ ยุติการตีตรา และการเลือกปฏิบัติต่อผู้ติดเชื้อทุกรูปแบบ
.
การประชุม UNAIDS PCB ครั้งที่ 50 จัดขึ้นที่องค์การอนามัยโลก นครเจนีวา สมาพันธรัฐสวิส มีประเทศสมาชิกเข้าร่วมประชุม 22 ประเทศ หน่วยงานสนับสนุน 11 องค์กร เพื่อนําเสนอเป้าหมาย และดําเนินงานยุติเอดส์ให้ได้ในปี 2030 โดยถัดจากนี้ จะมีการประชุมอีกครั้ง ในวันที่ 13 – 15 ธ.ค. 65 ที่ประเทศไทย
.
อ่านเพิ่มเติม คลิก >>https://www.thaigov.go.th/news/contents/details/55973
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นิพนธ์ กำชับ นายอำเภอภาคใต้ตอนบน จัดการสาธารณภัยให้เกิดประสิทธิภาพสูงสุด ย้ำ นโยบายความปลอดภัยทางถนน ต้องลดการตายและบาดเจ็บจากรถจยย.ให้ได้
วันจันทร์ที่ 4 กรกฎาคม 2565
นิพนธ์ กําชับ นายอําเภอภาคใต้ตอนบน จัดการสาธารณภัยให้เกิดประสิทธิภาพสูงสุด ย้ํา นโยบายความปลอดภัยทางถนน ต้องลดการตายและบาดเจ็บจากรถจยย.ให้ได้
นิพนธ์ กําชับ นายอําเภอภาคใต้ตอนบน จัดการสาธารณภัยให้เกิดประสิทธิภาพสูงสุด ย้ํา นโยบายความปลอดภัยทางถนน ต้องลดการตายและบาดเจ็บจากรถจยย.ให้ได้
เมื่อวันที่ 3 กรกฎาคม 2565 ที่โรงแรมบรรจงบุรี อําเภอเมือง จังหวัดสุราษฎร์ธานี นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานเปิดโครงการเพิ่มศักยภาพในการป้องกันและบรรเทาสาธารณภัยของผู้อํานวยการอําเภอ และหลักสูตรเจ้าพนักงานป้องกันและบรรเทาสาธารณภัยสําหรับปลัดอําเภอหัวหน้าฝ่ายความมั่นคง รุ่นที่ 6 จังหวัดสุราษฎร์ธานี พร้อมมอบนโยบายการปฏิบัติงานด้านการป้องกันและบรรเทาสาธารณภัย โดยมีนายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายธนาคม จงจิระ อธิบดีกรมการปกครอง นายอําเภอ และปลัดอําเภอ เข้าร่วมรับฟังนโยบาย
นายนิพนธ์ กล่าวตอนหนึ่งว่า กรมป้องกันและบรรเทาสาธารณภัยได้ตระหนักถึงความสําคัญของการมีส่วนร่วมในการบริหารจัดการความเสี่ยงจากสาธารณภัยในระดับพื้นที่ของทุกภาคส่วน ซึ่งปัจจุบันประเทศไทยต้องเผชิญ ต้องเผชิญกับภัยหลากหลายรูปแบบทั้งที่เกิดจากภัยธรรมชาติและภัยที่มนุษย์สร้างขึ้น ซึ่งล้วนแต่ส่งผลกระทบต่อการดํารงชีวิตของประชาชน นายอําเภอถือเป็นหัวหน้าผู้บังคับบัญชาของข้าราชการในอําเภอ โดยมีเป้าหมายสูงสุดในการปฏิบัติหน้าที่ในพื้นที่คือ เพื่อบําบัดทุกข์ บํารุงสุข ให้แก่พี่น้องประชาชน เป็นกําลังสําคัญในการสนับสนุนการปฏิบัติงานของผู้อํานวยการแต่ละระดับในการจัดการสาธารณภัยให้มีประสิทธิภาพ
โอกาสนี้ รัฐมนตรีช่วยว่าการกระทรวงมหาดไทย กําชับนายอําเภอ (นอภ.)ทั่วประเทศ ให้ประสานทุกภาคส่วนดําเนินการปรับปรุงด้านกายภาพและด้านอื่น ๆ เพื่อให้เกิดความปลอดภัยบริเวณถนน รวมถึงการมีส่วนร่วมในการขับเคลื่อนนโยบายความปลอดภัยทางถนนไปด้วยกัน ในการช่วยกันลดความสูญเสียชีวิตบนท้องถนน โดยในแต่ละปีมีคนไทยเสียชีวิตจากอุบัติเหตุทางถนนมากกว่า 22,000 ราย ก็ยังถือว่าเป็นความสูญเสียจํานวนมากที่เป็นภัยคุกคามที่ไม่อยากให้เกิดขึ้น หน่วยงานภาคีเครือข่ายด้านความปลอดภัยทางถนน จังหวัด อําเภอ และองค์กรปกครองส่วนท้องถิ่น ต้องดําเนินการป้องกันและลดอุบัติเหตุทางถนนอย่างเข้มข้นและต่อเนื่องโดยเฉพาะอย่างยิ่งต้องลดการตายและบาดเจ็บจากรถจักรยานยนต์ให้ได้ และให้มีการบูรณาการร่วมกัน เพื่อใช้เป็นกลไกในการเสริมสร้างประสิทธิภาพการป้องกันและลดอุบัติเหตุทางถนนในระดับพื้นที่เพื่อสร้างตําบลขับขี่ปลอดภัย
รัฐบาลไทย-ข่าวทำเนียบรัฐบาล-สธ. ระดมทีมเชิงรุก CCR Team จากเขตสุขภาพที่ 11- 12 ค้นหาผู้ติดเชื้อใน จ. ภูเก็ต สร้างความเชื่อมั่นภาคการท่องเที่ยว
วันจันทร์ที่ 20 กันยายน 2564
สธ. ระดมทีมเชิงรุก CCR Team จากเขตสุขภาพที่ 11- 12 ค้นหาผู้ติดเชื้อใน จ. ภูเก็ต สร้างความเชื่อมั่นภาคการท่องเที่ยว
กระทรวงสาธารณสุข ระดมทีมเชิงรุก CCR Team จากเขตสุขภาพที่ 11-12 จํานวน 9 ทีม ลงพื้นที่ค้นหาผู้ติดเชื้อในจังหวัดภูเก็ต เพื่อนําเข้าดูแลรักษาตามระบบ เร่งสร้างความเชื่อมั่นภาคการท่องเที่ยวรองรับการเปิดประเทศตามโครงการภูเก็ตแซนด์บอกซ์
กระทรวงสาธารณสุข ระดมทีมเชิงรุกCCR Team จากเขตสุขภาพที่ 11-12 จํานวน 9 ทีม ลงพื้นที่ค้นหาผู้ติดเชื้อในจังหวัดภูเก็ต เพื่อนําเข้าดูแลรักษาตามระบบ เร่งสร้างความเชื่อมั่นภาคการท่องเที่ยวรองรับการเปิดประเทศตามโครงการภูเก็ตแซนด์บอกซ์
วันนี้ (19 กันยายน 2564) นายแพทย์ยงยศ ธรรมวุฒิ รองปลัดกระทรวงสาธารณสุข ให้สัมภาษณ์ว่าจากการที่รัฐบาลขับเคลื่อนโครงการนําร่องเพื่อรองรับการเปิดประเทศที่ จ.ภูเก็ต Phuket Sandbox เริ่มตั้งแต่วันที่ 1 กรกฎาคม 2564 ที่ผ่านมา โดยมีการเตรียมความพร้อมก่อนการเปิดรับนักท่องเที่ยวด้วยการฉีดวัคซีนโควิด 19 ให้กับคนในจังหวัดจนเกิดความครอบคลุมเพื่อสร้างภูมิคุ้มกันและป้องกันการแพร่ระบาดของโรค รวมถึงเตรียมมาตรการทางด้านสาธารณสุขรองรับเพื่อการเปิดเมืองอย่างปลอดภัย ถึงขณะนี้สามารถดึงดูดนักท่องเที่ยวให้เข้าร่วมโครงการมากกว่า 30,000 ราย ยังไม่พบการแพร่ระบาดในกลุ่มนักท่องเที่ยว พบเพียงผู้ติดเชื้อจากระบบคัดกรอง 96 ราย อย่างไรก็ตามจากรายงานผู้ติดเชื้อรายใหม่ของ จ.ภูเก็ต ที่เพิ่มขึ้นวันละกว่า 200 กว่าราย ซึ่งส่วนใหญ่เป็นคนในพื้นที่และจากการเคลื่อนย้ายแรงงานต่างชาติมาทํางาน เช่นในวันนี้มีผู้ป่วยรายใหม่ 242 ราย ในจํานวนนี้พบนักท่องเที่ยว 1 ราย อย่างไรก็ตาม กระทรวงสาธารณสุขไม่นิ่งเฉย ระดมสรรพกําลังบุคลากรทางการแพทย์ในเขตสุขภาพที่ 11 และ 12 เป็นหน่วยเชิงรุก CCR Team ลงพื้นที่ค้นหาผู้ติดเชื้อ ในชุมชนที่พบคลัสเตอร์ใน จ.ภูเก็ต จํานวน 9 ทีม ด้วยวิธีการตรวจโดย ATK ซึ่งหากพบผู้ติดเชื้อจะนําเข้าดูแลรักษา
ตามระบบ รวมฉีดวัคซีนโควิด 19 ในกลุ่มแรงงานและคนในชุมชนที่ยังไม่ได้รับวัคซีน เพื่อป้องกันการแพร่ระบาด เร่งสร้างความเชื่อมั่นภาคการท่องเที่ยวของประเทศ
นายแพทย์ยงยศกล่าวต่อว่าการลงพื้นที่เชิงรุกของCCR Team ครั้งนี้ ตั้งเป้าการตรวจจํานวน 25,000 คน ซึ่งหากพบผู้ติดเชื้อที่ไม่แสดงอาการ จะนําเข้าระบบ Home Isolation รวมถึงจ่ายยาและอุปกรณ์ที่จําเป็นในการดูแลตนเอง หรือหากมีอาการจะนําเข้ารักษาในโรงพยาบาลซึ่งยังมีเตียงทุกระดับเพียงพอในการดูแลผู้ติดเชื้อ โดย CCR Team ชุดนี้จะลงพื้นที่ปฏิบัติภารกิจ 3 วัน ตั้งแต่วันที่ 21 ถึง 23 กันยายน 2564 นอกจากนี้ได้จัดตั้ง “คลินิกอุ่นใจ” ที่ศาลากลางจังหวัดภูเก็ตหลังใหม่ ให้บริการครบวงจร มีการตรวจยืนยันผู้ที่อาจติดเชื้อจากการตรวจ ATK ด้วยตนเองเข้าระบบการรักษา มีเอกซเรย์เคลื่อนที่ และเปิดศูนย์ปฏิบัติการให้ความช่วยเหลือ จํานวน 20 คู่สาย สําหรับให้คําปรึกษาตลอด 24 ชั่วโมง โดยจะเร่งดําเนินการให้แล้วเสร็จภายใน 2 สัปดาห์
**************************************** 19 กันยายน 2564
รัฐบาลไทย-ข่าวทำเนียบรัฐบาล-​PM pleased with Thai rice being name world’s best-tasting rice for 2 consecutive years
วันพฤหัสบดีที่ 16 ธันวาคม 2564
​PM pleased with Thai rice being name world’s best-tasting rice for 2 consecutive years
​PM pleased with Thai rice being name world’s best-tasting rice for 2 consecutive years
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported that Thailand's jasmine rice 105 variety has won the first prize of the “World’s Best Rice Award 2021”, held at the annual World Rice Conference. The country has received the top award for 2 consecutive years. The prime Minister extended his congratulations to the Thai farmers for global recognition of the Thai rice quality.
This is the world’s largest rice competition, organized annually at the World Rice Conference by the U.S.-based “The Rice Trader” magazine. This year, the event was held in Dubai during December 7-9, 2021 which marked its 13th anniversary. It drew 11 rice entries from the United States, China, India, Vietnam, Myanmar and Thailand. The 105 jasmine rice variety was added to the line-up by the Thai Rice Exporters Association. The competition criteria are smell, taste, texture and shape of the rice, both cooked and uncooked, in a blind test conducted by the judges.
According to the Government Spokesperson, the award will boost confidence and affirm the quality of Thai rice in the global market. This is in line with the Government’s policy under the Thai Rice Strategy 2020-2024 which adheres to the “marketing-led” approach to aim for Thailand to become global leader in production and marketing of quality rice at the international standard. The Government also stands ready to provide support to the farmers to enhance competitiveness of the Thai rice in the global market.
At present, export prices of Thai rice are considered competitive, which has resulted in the increase of and positive trend in the export volume. The total of 5.82 million tons of rice have been exported so far, from the export target of 60 million tons set for this year. In November alone, 825,000 tons of rice have been requested for export license, which is the highest in 11 months.
รัฐบาลไทย-ข่าวทำเนียบรัฐบาล-พม. ร่วมกับไปรษณีย์ไทย ส่งต่อ "ถุงกำลังใจ สู้โควิด 19" ช่วยผู้ป่วยติดเตียงถึงบ้านแล้ว 1,296 ถุง ใน 15 เขต กทม.
วันอังคารที่ 17 สิงหาคม 2564
พม. ร่วมกับไปรษณีย์ไทย ส่งต่อ "ถุงกําลังใจ สู้โควิด 19"  ช่วยผู้ป่วยติดเตียงถึงบ้านแล้ว 1,296 ถุง ใน 15 เขต กทม.
พม. ร่วมกับไปรษณีย์ไทย ส่งต่อ "ถุงกําลังใจ สู้โควิด 19"  ช่วยผู้ป่วยติดเตียงถึงบ้านแล้ว 1,296 ถุง ใน 15 เขต กทม.
เมื่อวันที่ 14 ส.ค. 64เวลา 18.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. เปิดเผยว่า ตามที่กระทรวงการพัฒนาสังคมและความมั่นคงของมนุษย์ (พม.) ร่วมกับบริษัท ไปรษณีย์ไทย จํากัด (ปณท.)ดําเนินการจัดส่งถุงยังชีพ "ถุงกําลังใจ สู้โควิด 19" ผ่านทางไปรษณีย์ให้ผู้ป่วยติดเตียงถึงบ้านในพื้นที่ กทม. ที่ประสบปัญหาความเดือดร้อนและความยากลําบากจากสถานการณ์โควิด-19จํานวน 3,231 ถุง ในพื้นที่ 26 เขต กทม. โดย ปณท. ได้เริ่มดําเนินการจัดส่งถุงยังชีพตั้งแต่วันที่ 13 สิงหาคม ที่ผ่านมา
นางสาวแรมรุ้ง กล่าวเพิ่มเติมว่า สําหรับการจัดส่งถุงยังชีพ "ถุงกําลังใจ สู้โควิด 19" ตั้งแต่วันที่ 13 ส.ค. 64 จนถึงวันนี้ พบว่า ปณท. ได้ดําเนินการจัดส่งแล้ว จํานวน 1,296 ถุง ซึ่งสามารถช่วยเหลือผู้ป่วยติดเตียงในพื้นที่เขตสาธร บางคอแหลม ยานนาวา จอมทอง บางพลัด หนองแขม บางขุนเทียน ราษฎร์บูรณะ ทุ่งครุ พระนคร จตุจักร บางซื่อ สายไหม บางเขน และลาดกระบัง หลังจากนี้ จะได้ทยอยจัดส่งให้ผู้ป่วยติดเตียงถึงบ้านในพื้นที่เขตที่เหลือจนครบ ทั้งนี้ กระทรวง พม. ต้องขอขอบคุณไปรษณีย์ไทยที่ช่วยกันทําให้งานนี้สําเร็จได้ ซึ่งขณะนี้ เราได้แจกจ่ายในพื้นที่สีแดงเข้มก่อน สําหรับต่างจังหวัดจะให้อาสาสมัคร พม. เป็นผู้ดูแลแทน เพื่อเข้าให้ถึงประชาชนและไม่ทิ้งใครไว้ข้างหลัง เพราะในวันนี้ ไม่ใช่เพียงแค่รัฐบาลเท่านั้น แต่มีองค์กรภาคเอกชน ภาคประชาชน ที่เข้ามาร่วมกันทําเพื่อพี่น้องประชาชนด้วย
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหามังคุดราคาตก พาณิชย์ช่วยค่าส่งผลไม้ฟรีผ่านไปรษณีย์ไทย อุดหนุนเกษตรกรรายย่อย
วันอาทิตย์ที่ 1 สิงหาคม 2564
รัฐบาลเร่งแก้ปัญหามังคุดราคาตก พาณิชย์ช่วยค่าส่งผลไม้ฟรีผ่านไปรษณีย์ไทย อุดหนุนเกษตรกรรายย่อย
รัฐบาลเร่งแก้ปัญหามังคุดราคาตก พาณิชย์ช่วยค่าส่งผลไม้ฟรีผ่านไปรษณีย์ไทย อุดหนุนเกษตรกรรายย่อย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สืบเนื่องจากสถานการณ์การแพร่ระบาดของโควิด-19 ส่งผลให้เกษตรกรชาวสวนมังคุดภาคใต้และภาคตะวันออกได้รับผลกระทบ ไม่สามารถส่งผลผลิตไปขายยังพื้นที่ต่างๆรวมถึงส่งข้ามพรมแดนได้ช้า โดยมังคุดช่วงนี้ออกสู่ท้องตลาดเป็นจํานวนมาก และมีผลผลิตมากขึ้นกว่าปีก่อน ทําให้เกิดภาวะล้นตลาด-ราคาตกต่ํา ที่ผ่านมากระทรวงพาณิชย์และกระทรวงเกษตรและสหกรณ์ได้เข้าไปดําเนินการในส่วนของการรณรงค์การบริโภคผลไม้ไทย และช่วยกระจายสินค้าผ่านหน่วยงานภาครัฐและเอกชน และขณะนี้ได้มีมาตรการช่วยเหลือเพิ่มเติมสอดคล้องกับข้อเสนอะแนะจากเกษตรกร ซึ่งหลักๆเกี่ยวข้องกับการขนส่งที่ล่าช้าข้ามพรมแดนไปจีน การขาดแคลนตู้คอนเทนเนอร์ รวมถึงปัญหาการเคลื่อนย้ายแรงงานเข้าพื้นที่
ล่าสุด กระทรวงพาณิชย์ได้ขยายความร่วมมือกับบริษัทไปรษณีย์ไทย เพื่อส่งเสริมการขายผ่านระบบออนไลนน์ช่วยเกษตรรายย่อย เป็นการส่งผลไม้ฟรีทั่วประเทศถึงมือผู้บริโภค โดยกระทรวงฯจะสนับสนุนค่าขนส่ง ค่ากล่องไปรษณีย์ จํานวน 2แสนกล่อง แต่ละกล่องบรรจุผลไม้รับน้ําหนักได้ 10 กิโลกรัม เป้าหมายช่วยกระจายผลไม้ 2พันตัน ขณะเดียวกัน ยังมีมาตรการเร่งกระจายมังคุดออกนอกแหล่งผลิต กระทรวงฯสนับสนุนค่าบริหารจัดการแก่ศูนย์กระจายในจังหวัดแหล่งผลิต กิโลกรัมละ 3 บาท เพื่อกระจายมังคุด 1.7 หมื่นตัน
ในส่วนของปัญหาขาดแคลนตู้คอนเทนเนอร์เพื่อส่งสินค้าไปจีน ทางกระทรวงเกษตรฯได้ดําเนินการหารือกับสมาคมผู้ประกอบการค้าผลไม้ ซึ่งมีการรายงานว่าในเดือนส.ค.นี้ ปัญหาจะคลี่คลาย เนื่องจากที่ผ่านมาการขนส่งทางรถผ่านด่านโหยวอี้กวนและด่านโม่ฮานติดขัดมาก ทําให้ตู้คอนเทนเนอร์หมุนกลับมาภาคใต้ไม่ทัน เรื่องการขาดแคลนแรงงาน ทางกระทรวงมหาดไทยได้เข้ามาอํานวยความสะดวก โดยจะผ่อนผันให้ล้งและแรงงานเคลื่อนย้ายไปซื้อมังคุดที่จังหวัดจันทบุรี นครศรีธรรมราช ชุมพร และจังหวัดอื่นๆในภาคใต้ได้ ซึ่งจะอยู่ภายใต้มาตรการควบคุการแพร่ระบาดโควิด-19 อย่างเคร่งครัด
นางสาวรัชดา กล่าวด้วยว่า รัฐบาลได้เร่งเข้าแก้ปัญหาราคามังคุดตกต่ํา ซึ่งนายกรัฐมนตรีได้ติดตามการดําเนินการของทุกหน่วยงานอยู่ตลอด และได้รับทราบถึงการบูรณาการของทุกกระทรวงเป็นอย่างดี เชื่อว่าสถานการณ์จะคลี่คลายในเร็วๆนี้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เชื่อรัฐบาลอยู่ครบ 4 ปี เพราะต้องแก้กฎหมายรัฐธรรมนูญให้จบ กำชับราชทัณฑ์เร่งแก้โควิดเรือนจำหลังครม.อนุมัติงบช่วย150 ล้าน
วันพฤหัสบดีที่ 24 กุมภาพันธ์ 2565
รัฐมนตรีว่าการกระทรวงยุติธรรม เชื่อรัฐบาลอยู่ครบ 4 ปี เพราะต้องแก้กฎหมายรัฐธรรมนูญให้จบ กําชับราชทัณฑ์เร่งแก้โควิดเรือนจําหลังครม.อนุมัติงบช่วย150 ล้าน
รัฐมนตรีว่าการกระทรวงยุติธรรม เชื่อรัฐบาลอยู่ครบ 4 ปี เพราะต้องแก้กฎหมายรัฐธรรมนูญให้จบ แนะทุกคนอย่าเฉื่อยชาต้องตั้งใจทํางาน กําชับราชทัณฑ์เร่งแก้โควิดเรือนจําหลังครม.อนุมัติงบช่วย150 ล้าน ให้ดีเอสไอเป็นเจ้าภาพรณรงค์แก้ปัญหาแก๊งคอลเซ็นเตอร์หลังระบาดหนัก
เมื่อเวลา 10.00 น. มีการประชุมผู้บริหารกระทรวงยุติธรรม ผ่านระบบวีดิโอคอนเฟอเร็นซ์ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม ซึ่งเข้าร่วมระบบจากรัฐสภา พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม อธิบดีกรมต่างๆ และผู้บริหารเข้าร่วมการประชุม
นายสมศักดิ์ ได้ชี้แจงต่อที่ประชุม ถึงเรื่องที่ผ่านที่ประชุมคณะรัฐมนตรี (ครม.) โดยนายกรัฐมนตรี ได้อนุมัติงบประมาณ 150 ล้านบาท เพื่อแก้ปัญหาการแพร่ระบาดโควิด-19 ในเรือนจํา ตนจึงขอให้กรมราชทัณฑ์เร่งดําเนินการโดยเร็วให้เกิดประโยชน์ต่อเจ้าหน้าที่ ผู้คุมและผู้ต้องขัง ส่วนการป้องกันโควิดในเรือนจําการ์ดอย่าตก ขอให้ใส่ใจ อีกเรื่องหนึ่ง เนื่องจากขณะนี้มีขบวนการแก๊งคอลเซ็นเตอร์ สร้างความเดือดร้อนให้ประชาชนจํานวนมาก ตนจึงขอให้ กรมสอบสวนคดีพิเศษ (ดีเอสไอ) รณรงค์และประชาสัมพันธ์ ให้ประชาชนรู้และเข้าใจถึงภัยคุกคามดังกล่าว ขอให้เร่งทําเร่งชี้แจง เพราะเรื่องนี้น่าเป็นห่วงมาก
นายสมศักดิ์ กล่าวตอนหนึ่งในที่ประชุมว่า ตนมองดูแล้วว่ารัฐบาลมีเวลาครบ 4 ปี เพราะยังมีกฎหมายที่เกี่ยวข้องกับรัฐธรรมนูญที่ต้องแก้ไขให้สําเร็จ ก่อนหน้านี้อาจจะมีข่าวปัญหาระหองระแหงในรัฐสภาบ้าง แต่เวลานี้ไม่มีอะไรแล้วเพราะทุกคนต้องช่วยกันเร่งผลักดันกฎหมายสําคัญให้ลุล่วง ดังนั้นตนเชื่อว่าการเมืองจะอยู่ครบ 4 ปีแน่นอน และกฎหมายฉบับสุดท้ายที่กระทรวงยุติธรรมเสนอ คือ ร่างพ.ร.บ.มาตรการป้องกันการทําความผิดซ้ําในความผิดเกี่ยวกับเพศหรือที่ใช้ความรุนแรง หรือที่เรียกสั้นๆ ว่า JSOC ซึ่งผ่านสภาผู้แทนราษฎรแล้ว และคนที่ทํางานมีอะไรจะเสนอขอให้เร่งดําเนินการ คนที่มีไฟอยู่ก็เร่งเดินหน้าทํางานเต็มที่ ส่วนคนที่ทํางานเฉื่อยชาและคิดว่าการเมืองจะไปแล้ว ขอให้คิดใหม่ กลับมาตั้งใจทํางานเพื่อประโยชน์ของประชาชน ตนยังเหลือเวลาทํางานอีกประมาณ 1 ปีก็จะเร่งทํางานให้เกิดประโยชน์สูงสุดต่อสังคมเช่นกัน
รัฐบาลไทย-ข่าวทำเนียบรัฐบาล-ปลัดกระทรวงมหาดไทย ให้การต้อนรับเอกอัครราชทูต EU ประจำประเทศไทย ในโอกาสเข้าหารือการดูแลผู้หนีภัยการสู้รบจากเมียนมา (ผภร.) ที่พำนักในพื้นที่พักพิงชั่วคราว
วันพฤหัสบดีที่ 26 พฤษภาคม 2565
ปลัดกระทรวงมหาดไทย ให้การต้อนรับเอกอัครราชทูต EU ประจําประเทศไทย ในโอกาสเข้าหารือการดูแลผู้หนีภัยการสู้รบจากเมียนมา (ผภร.) ที่พํานักในพื้นที่พักพิงชั่วคราว
ปลัดกระทรวงมหาดไทย ให้การต้อนรับเอกอัครราชทูต EU ประจําประเทศไทย ในโอกาสเข้าหารือการดูแลผู้หนีภัยการสู้รบจากเมียนมา (ผภร.) ที่พํานักในพื้นที่พักพิงชั่วคราวสําหรับผู้หนีภัยจากการสู้รบจากเมียนมา
เมื่อวันที่ 25 พ.ค. 65 เวลา 14.00 น. ที่ห้องรับรองปลัดกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย ให้การต้อนรับ นายเดวิด เดลี (H.E. Mr. David Daly) เอกอัครราชทูตสหภาพยุโรปประจําประเทศไทย และคณะ ในโอกาสเข้าหารือการดูแลผู้หนีภัยการสู้รบจากเมียนมา ที่ได้รับการผ่อนผันให้อยู่ในราชอาณาจักรเป็นการชั่วคราวที่พํานักในพื้นที่พักพิงชั่วคราวฯ โดยมี ร้อยตรี สรมงคล มงคละสิริ ผู้อํานวยการกองการต่างประเทศ สํานักงานปลัดกระทรวงมหาดไทย และเจ้าหน้าที่ที่เกี่ยวข้อง ร่วมให้การต้อนรับ
นายเดวิด เดลี (H.E. Mr. David Daly) เอกอัครราชทูตสหภาพยุโรปประจําประเทศไทย กล่าวขอบคุณกระทรวงมหาดไทยที่ได้ให้การสนับสนุนการดําเนินการให้ความช่วยเหลือด้านมนุษยธรรมแก่ ผภร. ในพื้นที่พักพิงชั่วคราวฯ มาอย่างต่อเนื่อง ซึ่งสหภาพยุโรป ได้ให้ความช่วยเหลือแก่ ผภร. ที่อาศัยในพื้นที่พักพิงชั่วคราวฯ ทั้ง 9 แห่ง ตั้งแต่ปี พ.ศ. 2538 รวมเป็นเวลากว่า 27 ปี ครอบคลุมทั้งด้านการศึกษา สาธารณสุข สุขาภิบาลน้ํา การฝึกอาชีพ การคุ้มครองผู้หนีภัยจากการสู้รบจากเมียนมา โดยเฉพาะผู้หญิง เด็ก คนพิการ และการป้องกันและรักษาโควิด-19
นายสุทธิพงษ์ จุลเจริญ ปลัดกระทรวงมหาดไทย กล่าวว่า รัฐบาลได้มอบหมายให้กระทรวงมหาดไทยดําเนินงานด้านผู้หนีภัยจากการสู้รบจากเมียนมาตามหลักมนุษยธรรม ซึ่งในปัจจุบันมีพื้นที่พักพิงชั่วคราวฯ จํานวน 9 แห่ง มีผู้หนีภัยการสู้รบจากเมียนมา ประมาณ 77,000 คน และชื่นชมสหภาพยุโรปที่ได้สนับสนุนการฝึกทักษะวิชาชีพ และการเสริมทักษะที่จําเป็นอื่น ๆ ให้แก่ ผภร. ก่อนการเดินทางกลับประเทศมาตุภูมิโดยสมัครใจ และก่อนการเดินทางไปตั้งถิ่นฐานยังประเทศที่สาม สําหรับการทํางานภายนอกพื้นที่พักพิงชั่วคราวฯ ผภร. ควรเดินทางกลับประเทศต้นทางก่อนเพื่อจัดทําเอกสารประจําตัว และเข้ามาทํางานในประเทศไทยภายใต้ MOU ระหว่างประเทศทั้งสอง
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ในส่วนของการดูแลผู้หนีภัยความไม่สงบชาวเมียน (ผภสม.) ที่อพยพเข้ามาในห้วงตั้งแต่เดือน ธ.ค. 2564 เป็นต้นมา รัฐบาลไทยได้ให้ความข่วยเหลือทางมนุษยธรรมแก่กลุ่มดังกล่าวเช่นเดียวกัน โดยมีการบูรณาการในพื้นที่ ทั้งฝ่ายปกครอง ทหาร และพลเรือน ผลัดเปลี่ยนหมุนเวียนดูแลด้านความปลอดภัย ด้านที่อยู่อาศัย อาหารการกิน สุขภาพอนามัย โดยขอยืนยันว่าการดูแลคนทั้งสองกลุ่มนั้น รัฐบาลไทยและกระทรวงมหาดไทยไม่มีนโยบายการผลักดันกลับประเทศต้นทางโดยไม่สมัครใจ
“กระทรวงมหาดไทย โดยสํานักงานศูนย์ดําเนินการเกี่ยวกับผู้อพยพกระทรวงมหาดไทย ได้ดําเนินการบริหารจัดการดูแลพื้นที่และให้ความช่วยเหลือผู้หนีภัยจากการสู้รบจากเมียนมาในพื้นที่พักพิงชั่วคราวฯ ทั้ง 9 แห่ง ให้ได้มีคุณภาพชีวิตทีดีตามหลักมนุษยธรรม และขอขอบคุณสหภาพยุโรปที่ได้ให้การสนับสนุนด้านต่าง ๆ ให้ผู้ที่อยู่ในพื้นที่พักพิงชั่วคราวฯได้รับโอกาสด้านการพัฒนาทั้งด้านการศึกษา ภาษา และทักษะชีวิต เพื่อเติบโตเป็นพลเมืองของโลกต่อไป โดยขอให้ช่วยประชาสัมพันธ์ให้ประเทศที่สาม และประเทศที่ประสงค์จะรับ ผภร. เปิดรับ ผภร. ไปตั้งถิ่นฐานใหม่เพิ่มเติม” นายสุทธิพงษ์ฯ กล่าวในช่วงท้าย
รัฐบาลไทย-ข่าวทำเนียบรัฐบาล-กสร. ห่วงใยลูกจ้างช่วงเทศกาลปีใหม่ ขอความร่วมมือนายจ้างให้ลูกจ้างหยุดงานในปีใหม่นี้
วันจันทร์ที่ 27 ธันวาคม 2564
กสร. ห่วงใยลูกจ้างช่วงเทศกาลปีใหม่ ขอความร่วมมือนายจ้างให้ลูกจ้างหยุดงานในปีใหม่นี้
กรมสวัสดิการและคุ้มครองแรงงาน (กสร.) ห่วงใยลูกจ้างช่วงเทศกาลปีใหม่ ออกประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่พร้อมกําหนดชั่วโมงทํางานลูกจ้างสําหรับงานขนส่งทางบก
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ช่วงเทศกาลส่งท้ายปีเก่าต้อนรับปีใหม่ พ.ศ. 2565 ในวันศุกร์ที่ 31 ธันวาคม 2564 และวันเสาร์ที่ 1 มกราคม 2565 ถือเป็นเทศกาลแห่งความสุขของทุกคน ซึ่งสถานประกอบกิจการส่วนใหญ่ประกาศให้เป็นวันหยุดตามประเพณี ตามพระราชบัญญัติคุ้มครองแรงงาน พ.ศ. 2541 เพื่อให้ลูกจ้างได้หยุดต่อเนื่อง และเป็นโอกาสอันดีที่ลูกจ้างจะได้เดินทางกลับไปเยี่ยมครอบครัว ณ ภูมิลําเนาของตนเอง และร่วมกิจกรรมเฉลิมฉลองงานตามประเพณีนิยมที่ปฏิบัติสืบต่อกันมา กสร. ได้เล็งเห็นถึงความสําคัญของเทศกาลแห่งความสุขนี้ จึงมีประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่ โดยขอความร่วมมือให้นายจ้างพิจารณาจัดให้วันศุกร์ที่ 31 ธันวาคม 2564 และวันเสาร์ที่ 1 มกราคม 2565 เป็นวันหยุดตามประเพณีในช่วงเทศกาลวันปีใหม่ให้แก่ลูกจ้าง หากวันหยุดดังกล่าวตรงกับวันหยุดประจําสัปดาห์ ให้เลื่อนวันหยุดตามประเพณีไปหยุดในวันทํางานถัดไป ตามมาตรา 29 แห่งพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม และสําหรับงานขนส่งทางบก นายจ้างต้องจัดให้ลูกจ้างซึ่งทําหน้าที่ขับขี่ยานพาหนะทํางานไม่เกินวันละ 8 ชั่วโมง หากจะให้ทํางานล่วงเวลาต้องไม่เกินวันละ 2 ชั่วโมง โดยได้รับความยินยอมเป็นหนังสือจากลูกจ้าง และในวันทํางานถัดไปห้ามไม่ให้นายจ้างให้ลูกจ้างเริ่มต้นทํางานก่อนครบเวลา 10 ชั่วโมง หลังสิ้นสุดการทํางานของวันทํางานที่ล่วงมาแล้ว เพื่อลดความเสี่ยงในการเกิดอุบัติเหตุทางถนน และลดความสูญเสียต่อร่างกาย ชีวิตและทรัพย์สิน ตามนโยบายการป้องกัน และลดอุบัติเหตุทางถนน “ชีวิตวิถีใหม่ ขับขี่อย่างปลอดภัย ไร้อุบัติเหตุ”
อธิบดี กสร.กล่าวเพิ่มเติมว่า ในการเดินทางกลับภูมิลําเนา ขอให้ลูกจ้างใช้ความระมัดระวังในการขับขี่ยานพาหนะไม่ดื่มเครื่องดื่มแอลกอฮอล์ขณะเดินทาง และขอให้วางแผนการเดินทางไปและกลับเพื่อความสะดวกและปลอดภัย ให้ปฏิบัติตามมาตรการการควบคุมและป้องกันการแพร่ระบาดของโรคติดเชื้อไวรัสโคโรนา 2019 (COVID -19) อย่างเคร่งครัด เพื่อป้องกันผลกระทบจากการเดินทาง อันเนื่องมาจากการรวมตัวของบุคคลจํานวนมากและอาจส่งผลให้เกิดความยุ่งยากในการสอบสวนโรค และการควบคุมการแพร่ระบาดของโรค ทั้งนี้ ขอให้นายจ้าง ลูกจ้าง ผู้ใช้แรงงานทุกท่านมีสุขภาพพลานามัยที่สมบูรณ์ แข็งแรง ปราศจากโรคภัยไข้เจ็บทั้งปวง และมีความสุขกับเทศกาลปีใหม่ 2565 ที่จะมาถึงนี้
รัฐบาลไทย-ข่าวทำเนียบรัฐบาล-ออมสินประกาศตัวเลขปล่อยสินเชื่อจำนำทะเบียนรถดอกเบี้ยต่ำ ครบ 1 ปี ให้กู้แล้วกว่า 16,000 ล้านบาท สนองนโยบายรัฐช่วยผู้มีรายได้น้อยแล้วร่วม 800,000 ราย
วันจันทร์ที่ 28 มีนาคม 2565
ออมสินประกาศตัวเลขปล่อยสินเชื่อจํานําทะเบียนรถดอกเบี้ยต่ํา ครบ 1 ปี ให้กู้แล้วกว่า 16,000 ล้านบาท สนองนโยบายรัฐช่วยผู้มีรายได้น้อยแล้วร่วม 800,000 ราย
ออมสินร่วมทุนในบริษัท เงินสดทันใจ จํากัด เปิดตัวสินเชื่อจํานําทะเบียนรถจักรยานยนต์ คิดอัตราดอกเบี้ยต่ําช่วงเปิดตัวที่ 11% ต่อปี ส่งผลให้หลังจากนั้นไม่นานตลาดสินเชื่อจํานําทะเบียนรถ ได้ทยอยปรับลดโครงสร้างดอกเบี้ยจาก 28% ณ เวลานั้น ลงเหลือ 19% ในปัจจุบัน
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลโดยพลเอกประยุทธ์ จันทร์โอชา นายกรัฐมนตรี ได้มอบหมายธนาคารออมสินช่วยเหลือผู้มีรายได้น้อย ให้มีโอกาสเข้าถึงแหล่งเงินกู้ในระบบ ด้วยต้นทุนที่เป็นธรรมและถูกลง โดยในปี 2564 ที่ผ่านมา ธนาคารได้เข้าร่วมทุนในบริษัท เงินสดทันใจ จํากัด เปิดตัวสินเชื่อจํานําทะเบียนรถจักรยานยนต์ คิดอัตราดอกเบี้ยต่ําช่วงเปิดตัวที่ 11% ต่อปี ส่งผลให้หลังจากนั้นไม่นานตลาดสินเชื่อจํานําทะเบียนรถ ได้ทยอยปรับลดโครงสร้างดอกเบี้ยจาก 28% ณ เวลานั้น ลงเหลือ 19% ในปัจจุบัน
ทั้งนี้ ตลอด 1 ปีที่ผ่านมา ประชาชนที่มีรายได้น้อย จํานวนมากร่วม 800,000 ราย ได้รับอนุมัติสินเชื่อจํานําทะเบียนรถ “เงินสดทันใจ” ทั้งที่เป็นสินเชื่อใหม่และรีไฟแนนซ์ วงเงินสินเชื่อรวมกว่า 16,000 ล้านบาท ซึ่งช่วยเติมสภาพคล่องในการนําเงินกู้ไปหมุนเวียนใช้จ่ายและแก้ปัญหาการเงิน ด้วยต้นทุนเงินกู้ที่ต่ํากว่าอัตราดอกเบี้ยในท้องตลาดอยู่ที่ประมาณ 5-8% สามารถประหยัดค่าใช้จ่ายดอกเบี้ยให้ลูกค้าคิดเป็นเม็ดเงินราว 1,000 ล้านบาท โดยในปี 2565 นี้ คาดการณ์ตัวเลขอนุมัติสินเชื่อรวมกว่า 20,000 ล้านบาท ทั้งประเภทรถยนต์และรถจักรยานยนต์
อนึ่ง สินเชื่อ “เงินสดทันใจ” รับจํานําทะเบียนรถยนต์และรถจักรยานยนต์ ให้บริการทั้งการขอกู้ใหม่และรีไฟแนนซ์ โดยรถยนต์ผ่อนชําระได้นานถึง 54 เดือน และรถจักรยานยนต์ผ่อนชําระได้นาน 36 เดือน พร้อมฟรีค่าธรรมเนียม ไม่ต้องโอนเล่มทะเบียน ไม่ต้องใช้บุคคลค้ําประกัน และไม่ต้องใช้สลิปเงินเดือน คิดอัตราดอกเบี้ยต่ํา เริ่มต้นเพียง 0.49% ต่อเดือน หรือ 11% ต่อปี สามารถนํารถไปติดต่อขอกู้ได้ที่เครือข่ายกว่า 6,000 สาขา ได้แก่ สาขาเงินสดทันใจในเครือศรีสวัสดิ์ 5,000 แห่ง และที่บูธให้บริการเงินสดทันใจ ภายในสาขาธนาคารออมสิน 1,054 สาขาทั่วประเทศ.
https://www.gsb.or.th/news/pr-28-03-65/
รัฐบาลไทย-ข่าวทำเนียบรัฐบาล-กระทรวงเกษตรเจ๋ง ใช้ Blockchain ออกหนังสือรับรองปศุสัตว์ไปเกาหลีใต้ แจงปลอดอหิวาต์สุกรแล้ว ยันมีหมูเพียงพอบริโภคเดือนละ 1.5 ล้านตัว
วันพุธที่ 20 กรกฎาคม 2565
กระทรวงเกษตรเจ๋ง ใช้ Blockchain ออกหนังสือรับรองปศุสัตว์ไปเกาหลีใต้ แจงปลอดอหิวาต์สุกรแล้ว ยันมีหมูเพียงพอบริโภคเดือนละ 1.5 ล้านตัว
กระทรวงเกษตรเจ๋ง ใช้ Blockchain ออกหนังสือรับรองปศุสัตว์ไปเกาหลีใต้ แจงปลอดอหิวาต์สุกรแล้ว ยันมีหมูเพียงพอบริโภคเดือนละ 1.5 ล้านตัว
วันนี้ (20 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการนําเทคโนโลยี Blockchain มาปรับใช้ในการให้บริการภาครัฐตามนโยบายนายกรัฐมนตรี พลเอกประยุทธ์ จันทร์โอชา เพื่อเป็นการยกระดับคุณภาพการให้บริการของส่วนราชการในเรื่องข้อมูลอย่างมีความน่าเชื่อถือและโปร่งใส ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้รายงานว่า ขณะนี้ กรมปศุสัตว์ ได้ริเริ่มการใช้ Blockchain เพื่อการออกหนังสือรับรองสุขอนามัยอิเล็กทรอนิกส์ ร่วมกับกระทรวงความปลอดภัยอาหารและยาสาธารณรัฐเกาหลีใต้ เพื่อเป็นการอํานวยความสะดวกทางการค้า นับเป็นเป็นครั้งแรกของทั้งสองประเทศในการออกเอกสารรับรองผ่านระบบดังกล่าว
ทั้งนี้ การทําข้อตกลงการทําใบรับรองสุขอนามัยฯ จะมีผลบังคับใช้ในเดือนสิงหาคม 2565 นี้ เพื่อให้เกิดการอํานวยความสะดวกเรื่องการรับส่งใบรับรองสุขอนามัยสําหรับสินค้าปศุสัตว์จากไทยไปสาธารณรัฐเกาหลีใต้ โดยเฉพาะสินค้าในกลุ่มเนื้อสัตว์ปีก ซึ่งเป็นกลุ่มสินค้าที่ผู้บริโภคเกาหลีใต้ให้ความชื่นชอบ ในปี 2564 มีการนําเข้าสินค้าเนื้อสัตว์ปีกจากไทยเป็นอันดับหนึ่ง ปริมาณกว่า 35,000 ตัน คิดเป็นมูลค่ากว่า 3,995 ล้านบาท
นางสาวรัชดา ยังกล่าวต่อถึงการป้องกันโรคอหิวาต์แอฟริกาในสุกร หรือ ASF ของกรมปศุสัตว์ว่า ไม่พบการระบาดของโรค (ZERO REPORT) ในช่วง 14 วันที่ผ่านมา มีเพียง 1 จังหวัดเท่านั้นที่พบในช่วง 30 วัน นอกจากนั้นปลอดโรคเกิน 30 วันแล้ว ซึ่งตั้งแต่วันที่ 11 มกราคม 2565 – ปัจจุบัน ในภาพรวม ประเทศไทยสามารถควบคุมและกําจัดโรคได้อย่างมีประสิทธิภาพ โดยมีการบังคับใช้กฎหมาย การควบคุมการเคลื่อนย้ายสัตว์ การสร้างความรู้ความเข้าใจแก่เกษตรกรและผู้ที่เกี่ยวข้อง การยกระดับเป็นวาระแห่งชาติ ตลอดจนการสร้างเครือข่ายบูรณาการความร่วมมือทุกหน่วยงาน จนสามารถควบคุมป้องกันโรคได้อย่างดีเยี่ยม เป็นที่ยอมรับจากต่างประเทศและติดอันดับโลก ถือได้ว่าดีที่สุดในเอเชีย อีกทั้งมีต่างประเทศเข้ามาศึกษาดูงาน อาทิ ฟิลิปปินส์ได้สอบถามถึงนโยบายและแนวทางควบคุม ป้องกันและเฝ้าระวังโรค ASF ในประเทศไทย เพื่อนําไปเปรียบเทียบกับมาตรการในประเทศ เพื่อนําไปประยุกต์ใช้ในการป้องกันควบคุมโรคของฟิลิปปินส์
“จากความก้าวหน้าในเรื่องการใช้เทคโนโลยี Blockchain และความสําเร็จในการป้องกันโรคอหิวาต์แอฟริกาในสุกร นายกรัฐมนตรี ได้ชื่นชมและให้กําลังใจการดําเนินการของกรมปศุสัตว์ รวมถึงขอบคุณความร่วมมือจากเกษตรกรและภาคส่วนต่าง ๆ ในการป้องกันการแพร่ระบาดด้วย ขณะเดียวกัน นายเฉลิมชัยฯ ได้ให้ความมั่นใจในมาตรการสนับสนุนเกษตรกรและผู้ประกอบการให้กลับมาเลี้ยงสุกรใหม่ ซึ่งกระทรวงเกษตรฯ กําลังขับเคลื่อนแบบครบวงจร และสามารถรักษาระดับปริมาณสุกรขุนให้มีเพียงพอต่อความต้องการบริโภคในประเทศ ที่อยู่เดือนละประมาณ 1.5 ล้านตัว” นางสาวรัชดา กล่าว
.........................
รัฐบาลไทย-ข่าวทำเนียบรัฐบาล-พณ. จัดรถโมบาย 50 คัน ขายผักราคาถูกในพื้นที่ กทม. และปริมณฑล พบฉวยโอกาสขึ้นราคาสินค้า โทษจำคุก 7 ปี ปรับไม่เกิน 1.4 แสนบาท
วันพุธที่ 3 พฤศจิกายน 2564
พณ. จัดรถโมบาย 50 คัน ขายผักราคาถูกในพื้นที่ กทม. และปริมณฑล พบฉวยโอกาสขึ้นราคาสินค้า โทษจําคุก 7 ปี ปรับไม่เกิน 1.4 แสนบาท
....
วันนี้ (3 พ.ย. 64) กระทรวงพาณิชย์ จัดรถโมบายขายผักราคาถูก จํานวน 50 คัน กระจายไปในพื้นที่ กทม. และปริมณฑล เพื่อบรรเทาความเดือดร้อนแก่ประชาชนจากราคาผักที่แพงขึ้น ซึ่งเป็นผลสืบเนื่องจากสถานการณ์น้ําท่วมภาคกลาง ทําให้ผลผลิตพืชผักเสียหายจํานวนมาก
.
ส่วนสินค้าอื่นๆ สํานักงานพาณิชย์จังหวัดดูแลเรื่องราคาและปริมาณให้เพียงพอกับความต้องการของประชาชนอย่างต่อเนื่อง ยังไม่มีการอนุมัติให้รายใดขึ้นราคา หากพบการฉวยโอกาสขึ้นราคาสินค้า หรือค้ากําไรเกินควรจะดําเนินคดีตามกฎหมาย โดยมีโทษจําคุกไม่เกิน 7 ปี หรือปรับไม่เกิน 140,000 บาท หรือทั้งจําทั้งปรับ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 56-3/2565
วันจันทร์ที่ 28 มีนาคม 2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 56-3/2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 56-3/2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 56-3/2565
วันนี้ (28 มีนาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 56-3/2565 โดยมี นายภานุวัฒน์   ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม และผู้บริหารที่เกี่ยวข้อง ผ่านระบบ Zoom Meeting ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
โดยที่ประชุมได้รับทราบ รายงานความคืบหน้าพระราชบัณฑิตกองทุนพัฒนาวิสาหกิจ พ.ศ. ... รายงานผลการดําเนินงานด้านสินเชื่อกองทุนพัฒนาเอสเอ็มอีตามแนวประชารัฐ ปีงบประมาณ พ.ศ. 2565 และรายงานความคืบหน้าโครงการส่งเสริมและพัฒนาเอสเอ็มอี ประจําปีงบประมาณ พ.ศ. 2565 รวมทั้งได้ร่วมกันพิจารณาการทบทวนแนวทางการปรับปรุงโครงสร้างหนี้และให้ความช่วยเหลือลูกหนี้เงินกู้กองทุนพัฒนาเอสเอ็มอีตามแนวประชารัฐ
รัฐบาลไทย-ข่าวทำเนียบรัฐบาล-รมว.พม. ชูความเสมอภาคด้านที่อยู่อาศัยให้ประชาชนเข้าถึง ด้วยปรัชญาเศรษฐกิจพอเพียงในการประชุมโต๊ะกลมระดับรัฐมนตรี ในการประชุม WUF ครั้งที่ 11 ณ สาธารณรัฐโปแลนด์
วันพฤหัสบดีที่ 30 มิถุนายน 2565
รมว.พม. ชูความเสมอภาคด้านที่อยู่อาศัยให้ประชาชนเข้าถึง ด้วยปรัชญาเศรษฐกิจพอเพียงในการประชุมโต๊ะกลมระดับรัฐมนตรี  ในการประชุม WUF ครั้งที่ 11 ณ สาธารณรัฐโปแลนด์
รมว.พม. ชูความเสมอภาคด้านที่อยู่อาศัยให้ประชาชนเข้าถึง ด้วยการประยุกต์ใช้ปรัชญาเศรษฐกิจพอเพียง ในการประชุมโต๊ะกลมระดับรัฐมนตรี (Ministerial Roundtable) ในการประชุม WUF ครั้งที่ 11 ณ สาธารณรัฐโปแลนด์
วันที่ 28 มิถุนายน 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายทวีพงษ์ วิชัยดิษฐ ผู้ว่าการการเคหะแห่งชาติ ผู้แทนสถาบันพัฒนาองค์กรชุมชน (องค์การมหาชน) และผู้แทนคณะจากประเทศไทย เข้าร่วมประชุมโต๊ะกลมระดับรัฐมนตรี (Ministerial Roundtable) ร่วมกับผู้แทนจากนานาประเทศ ในการประชุม World Urban Forum ครั้งที่ 11 (WUF 11) ณ เมืองคาโตวิทเซ (Katowice) สาธารณรัฐโปแลนด์
นายจุติกล่าวว่า ความยากจนและวิกฤตการณ์ระดับโลกที่เกิดขึ้นในปัจจุบัน ส่งผลต่อความเท่าเทียมด้านที่อยู่อาศัย ซึ่งโลกได้เผชิญกับเหตุการณ์และการเปลี่ยนแปลงมากมาย รวมถึงภัยพิบัติจากธรรมชาติ และภัยพิบัติที่มนุษย์สร้างขึ้น จึงจําเป็นต้องบูรณาการร่วมกันเพื่อรับมือกับวิกฤตการณ์ดังกล่าว โดยเฉพาะด้านที่อยู่อาศัย ที่ถือเป็นจุดเริ่มต้นของการสร้างครอบครัวและสังคมที่ดี
นายจุติกล่าวต่อไปว่า รัฐบาลไทยยึดมั่นในหลักธรรมมาธิบาล ความเสมอภาค ความเป็นกลางในการสร้างที่อยู่อาศัยให้ประชาชนสามารถเข้าถึงได้ ด้วยการนําปรัชญาเศรษฐกิจพอเพียงมาประยุกต์ใช้ โดยบูรณาการกับทุกภาคส่วนที่เกี่ยวข้อง ซึ่งประเทศไทยพร้อมดําเนินการสนับสนุนและขับเคลื่อนวาระใหม่แห่งการพัฒนาเมือง (New Urban Agenda: NUA) ไปสู่การปฏิบัติจริง เพื่อสร้างความเป็นอยู่ที่ดีให้กับประชาชนชาวไทยอย่างยั่งยืน
รัฐบาลไทย-ข่าวทำเนียบรัฐบาล-บอร์ดบีโอไอเร่งยกระดับผู้ประกอบการสู่ Industry 4.0
วันอังคารที่ 12 ตุลาคม 2564
บอร์ดบีโอไอเร่งยกระดับผู้ประกอบการสู่ Industry 4.0
พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการส่งเสริมการลงทุน (บอร์ดบีโอไอ) ผ่านระบบออนไลน์เมื่อวันที่ 11 ตุลาคม 2564
โดยที่ประชุมได้อนุมัติมาตรการสนับสนุนการยกระดับอุตสาหกรรมและบริการให้เป็นระบบอัจฉริยะและก้าวไปสู่Industry 4.0อย่างเต็มรูปแบบ พร้อมขยายระยะเวลามาตรการหนุนSMEsเพื่อเร่งสร้างศักยภาพและความเข้มแข็งให้สามารถเติบโตได้อย่างต่อเนื่องและยั่งยืน
รัฐบาลไทย-ข่าวทำเนียบรัฐบาล-รัฐบาลยืนยัน “เวชภัณฑ์ - เตียง - ยารักษาโควิด-19” มีเพียงพอรองรับผู้ป่วยทั่วประเทศ
วันจันทร์ที่ 28 กุมภาพันธ์ 2565
รัฐบาลยืนยัน “เวชภัณฑ์ - เตียง - ยารักษาโควิด-19” มีเพียงพอรองรับผู้ป่วยทั่วประเทศ
.....
กระแสข่าวต่าง ๆ ที่ปรากฏตามสื่อออนไลน์ว่า เวชภัณฑ์ เตียง และยารักษาโควิด-19 โดยเฉพาะยาฟาวิพิราเวียร์จะไม่เพียงพอนั้น รัฐบาลยืนยัน “มีเพียงพอ” รองรับผู้ป่วยโควิด-19 ทั่วประเทศ
.
โดยนายกฯ กําชับองค์การเภสัชกรรมให้บริหารจัดการสํารอง “ยาฟาวิพิราเวียร์ (Favipiravir)” ต้องสอดคล้องกับสถานการณ์โควิด-19 ในปัจจุบัน ล่าสุด ปริมาณยาที่สํารองไว้มีจํานวน 24 ล้านเม็ด กําลังทําการผลิตเพิ่มเติมอีก 60 ล้านเม็ด เมื่อแล้วเสร็จจะมียาสํารองทั้งสิ้น 84 ล้านเม็ด
.
ส่วนประเด็นที่คาดกันว่า เตียงผู้ป่วยใน กทม. จะไม่เพียงพอนั้น ทาง กทม. ได้รายงานว่า มีเตียงว่างสําหรับรองรับผู้ติดเชื้อโควิด-19 ในระบบ Community Isolation (CI) อีก 1,300 เตียง และสามารถเปิดเพิ่มได้อีก 9 แห่ง จํานวน 1,000 เตียง จึงขอยืนยันว่า เตียง CI ใน กทม. ยังมีเพียงพอรองรับผู้ติดเชื้อ
.
อ่านเพิ่มเติม คลิกhttps://www.thaigov.go.th/news/contents/details/52003
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" กำชับผู้ว่าฯ สสจ. และหน่วยงานที่เกี่ยว ตรวจติดตามประเมินผล ผู้ประกอบการ ผับ บาร์ คาราโอเกะ ให้ปฏิบัติตามมาตรการด้านสาธารณสุข
วันเสาร์ที่ 28 พฤษภาคม 2565
โฆษกรัฐบาลเผย "นายกฯ" กําชับผู้ว่าฯ  สสจ. และหน่วยงานที่เกี่ยว ตรวจติดตามประเมินผล ผู้ประกอบการ ผับ บาร์ คาราโอเกะ ให้ปฏิบัติตามมาตรการด้านสาธารณสุข
โฆษกรัฐบาลเผย "นายกฯ" กําชับผู้ว่าฯ  สสจ. และหน่วยงานที่เกี่ยว ตรวจติดตามประเมินผล ผู้ประกอบการ ผับ บาร์ คาราโอเกะ ให้ปฏิบัติตามข้อกําหนดและมาตรการด้านสาธารณสุข เตรียมความพร้อมหลัง ศบค. ผ่อนคลายมาตรการให้เปิดกิจการ 1 มิ.ย.นี้
วันนี้(28พ.ค.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกําชับผู้ว่าราชการจังหวัดสํานักงานสาธารณสุขจังหวัด(สสจ.)และเจ้าหน้าที่ที่เกี่ยวข้องทั้งในส่วนกลางและระดับพื้นที่ลงพื้นที่ตรวจสอบและประเมินผลกลุ่มสถานบริการสถานประกอบการที่มีลักษณะคล้ายสถานบริการสถานบันเทิงผับบาร์คาราโอเกะหรือสถานที่อื่นที่มีลักษณะคล้ายกันและผู้ที่รับบริการให้ปฏิบัติตามข้อกําหนดและมาตรการด้านสาธารณสุขอย่างจริงจังเคร่งครัด จากที่ศูนย์บริหารสถานการณ์โควิด19 (ศบค.)ได้มีมติผ่อนคลายมาตรการให้เปิดกิจการผับบาร์คาราโอเกะได้ในพื้นที่โซนสีเขียว-สีฟ้าซึ่งจะเริ่มตั้งแต่วันที่1มิถุนายน2565 โดยมีมาตรการควบคุมเฝ้าระวังการระบาดโควิด-19อาทิ เปิดไม่เกินเวลา24.00น.หลีกเลี่ยงการใช้ภาชนะร่วมกัน ตรวจATKในกลุ่มผู้ให้บริการและประชาชนที่จะรับบริการต้องฉีดวัคซีนครบตามที่กําหนดเป็นต้นเพื่อให้การควบคุมและป้องกันการแพร่ระบาดโควิด-19เป็นไปอย่างมีประสิทธิภาพและกระตุ้นกิจกรรมเศรษฐกิจให้เดินหน้าต่อไปได้และจะส่งผลดีต่อเศรษฐกิจโดยรวมของประเทศอีกด้วย
“การเปิดสถานบันเทิงผับบาร์คาราโอเกะหรือสถานที่อื่นที่มีลักษณะคล้ายกันในวันที่1มิถุนายนนั้นศบค.ได้ผ่อนคลายมาตรการให้เปิดกิจการได้เฉพาะพื้นที่สีเขียว-สีฟ้าคือพื้นที่เฝ้าระวัง14จังหวัดประกอบด้วยชัยนาทพิจิตรอ่างทองน่านมหาสารคามยโสธรนครพนมลําปางอํานาจเจริญบุรีรัมย์ตราดสุราษฎร์ธานีสุรินทร์และอุดรธานี และพื้นที่นําร่องท่องเที่ยว(สีฟ้า) 17จังหวัดประกอบด้วยกรุงเทพฯกระบี่กาญจนบุรีจันทบุรีชลบุรีเชียงใหม่เชียงรายนครราชสีมานนทบุรีนราธิวาสปทุมธานีประจวบคีรีขันธ์พังงาเพชรบุรีภูเก็ตระยองสงขลา เท่านั้นส่วนพื้นที่เฝ้าระวังสูง46จังหวัดยังไม่อนุญาตให้เปิดกิจการ”โฆษกประจําสํานักนายกรัฐมนตรีกล่าว
สําหรับสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)ในประเทศไทยวันนี้(28พฤษภาคม2565)พบมีผู้ติดเชื้อรายใหม่รวม4,488รายเป็น
ผู้ป่วยจากในประเทศ4,488ราย รวมผู้ป่วยสะสม2,215,564ราย(ตั้งแต่1มกราคม2565)ขณะที่หายป่วยกลับบ้าน3,921รายรวมหายป่วยสะสม2,193,823ราย(ตั้งแต่1มกราคม2565)โดยมีผู้ป่วยกําลังรักษา46,734รายและเสียชีวิต38รายทั้งนี้จํานวนผู้ป่วยปอดอักเสบ
รักษาตัวอยู่ในโรงพยาบาล939รายเฉลี่ยจังหวัดละ12รายอัตราครองเตียงร้อยละ13.7
ส่วนการให้บริการวัคซีนโควิด- 19ของประเทศไทยมียอดการได้รับวัคซีนสะสมตั้งแต่วันที่28ก.พ. 2564 - 26พ.ค. 2565รวมทั้งสิ้น 137,222,998โดส(ซึ่งรวมยอดสะสมการให้บริการฉีดวัคซีนโควิด- 19แก่กลุ่มเด็กอายุ5-11ปีตั้งแต่วันที่1ก.พ. - 26พ.ค. 2565จํานวน4,483,011โดส)จําแนกเป็นผู้ที่ได้รับวัคซีนเข็มที่1จํานวน56,689,510โดสวัคซีนเข็มที่2จํานวน52,517,767โดสวัคซีนเข็มที่3จํานวน24,650,984 โดสและวัคซีนเข็มที่4จํานวน3,364,737โดส
——————-